**INFORMARE**

**privind**

**Calendarul etapelor şi acțiunilor pentru stabilirea cifrei de școlarizare în învăţământul dual şi în învăţământul profesional pentru anul școlar 2022-2023**

Vă informăm că a apărut [Ordinul M.E. nr. 5513/28.10.2021](https://d.docs.live.net/3d3a4e0f66cabac0/Desktop/Comunicat%20de%20presa%20Informare%20Calendarul%20etapelor%20stabilire%20cifra%20scolarizare%20inv%20profesional%20si%20dual/OME%20nr.%205513.pdf)privind aprobarea **Calendarul etapelor şi acţiunilor pentru stabilirea cifrei de şcolarizare în învăţământul dual şi în învăţământul profesional pentru anul şcolar 2022-2023.**

Operatorii economici interesaţi pot transmite **solicitările de şcolarizare în învăţământul dual şi în învăţământul profesional**, pentru anul şcolar 2022-2023 până la data de **19 noiembrie 2021,** astfel:

* Pentru **învăţământ dual:** Operatorii economici transmit la Centrul Naţional de Dezvoltare a Învăţământului Profesional şi Tehnic (CNDIPT) **solicitările de şcolarizare în învăţământul dual**, conform **modelului de solicitare din** [**anexa nr. 1**](https://d.docs.live.net/3d3a4e0f66cabac0/Desktop/Comunicat%20de%20presa%20Informare%20Calendarul%20etapelor%20stabilire%20cifra%20scolarizare%20inv%20profesional%20si%20dual/ANEXA%201dual%202022-2023.docx), care face parte integrantă din **Calendarul etapelor şi acţiunilor pentru stabilirea cifrei de şcolarizare în învăţământul dual şi în învăţământul profesional pentru anul şcolar 2022-2023.**

Solicitările din partea operatorilor economici se vor transmite la CNDIPT prin e-mail la adresa [registratura.cndipt@gmail.com,](mailto:registratura.cndipt@gmail.com) cu respectarea termenului-limită prevăzut în calendar **19 noiembrie 2021.**

Eventuale solicitări din partea operatorilor economici adresate unităților de învățământ sau inspectoratelor şcolare vor fi redirecționate cu celeritate la CNDIPT.

**Nerespectarea termenului limită prevăzut, 19 noiembrie 2021, pentru transmiterea solicitărilor din partea operatorilor economici conduce la riscul necuprinderii solicitărilor în proiectul planului de şcolarizare.**

* Pentru **Învățământ profesional:** Operatorii economici înaintează**, cu respectarea termenului-limită prevăzut 19 noiembrie 2021, unităţilor de învăţământ profesional şi tehnic sau inspectoratelor şcolare, solicitările de şcolarizare în învăţământul profesional pentru anul şcolar 2022-2023, conform modelului prevăzut în** [**anexa nr. 2**](https://d.docs.live.net/3d3a4e0f66cabac0/Desktop/Comunicat%20de%20presa%20Informare%20Calendarul%20etapelor%20stabilire%20cifra%20scolarizare%20inv%20profesional%20si%20dual/ANEXA%202%20%20profesional%202022-2023.doc)**, care face parte integrantă din Calendarul etapelor şi acţiunilor pentru stabilirea cifrei de şcolarizare în învăţământul dual şi în învăţământul profesional pentru anul şcolar 2022-2023.**

ISJ transmite solicitările primite de la operatorii economici la unităţile de învăţământ nominalizate în solicitările operatorilor economici sau, în absenţa nominalizării de către operatorii economici a unei unităţi de învăţământ, la unităţi de învăţământ care pot cuprinde în oferta educaţională calificările solicitate.

**BIROUL DE COMUNICARE,**

**I.S.J. Mehedinți**